Document ID: 32002R0849

Ir-Regolament tal-Kummissjoni (KEE) Nru 849/2002
tat-22 ta' Mejju 2002
dwar il-klassifikazzjoni ta' ċerti oġġetti fin-Nomenklatura Magħquda
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar it-tariffa u n-nomenklatura statistika u dwar it-Tariffa Komuni Doganali [1], kif l-aħħar emendat bir-Regolament tal-Kummissjoni (KE) Nru 796/2002 [2], u b'mod partikolari l-Artikolu 9 tiegħu,
Billi:
(1) Biex tkun żgurata l-applikazzjoni uniformi tan-nomenklatura maqgħuda annessa ma' l-imsemmi Regolament (KEE Nru 2658/87), huwa meħtieġ li jkunu adottati miżuri dwar il-klassifikazzjoni ta' l-oġġetti msemmija fl-Anness f'dan ir-Regolament.
(2) Ir-Regolament (KEE) Nru 2658/87 ippreskriva regoli ġenerali għall-interpretazzjoni tan-Nomenklatura Maqgħuda. Dawk ir-regoli japplikaw wkoll għal kull nomenklatura oħra li hija bbażata f'parti jew għal kollox fuqha jew li żżid kull suddiviżjoni addizzjonali għaliha u li hija stabbilita b'disposizzjonijiet tal-Komunità speċifiċi, bil-ħsieb ta' l-applikazzjoni tat-tariffa u miżuri oħra relatati mal-kummerċ fl-oġġetti.
(3) Bis-saħħa tar-regoli ġenerali msemmija, l-oġġetti mfissra fil-kolonna 1 tat-tabella annessa mar-Regolament preżenti għandhom ikunu klassifikati taħt il-kodiċi NM indikati fil-kolonna 2, bis-saħħa tar-raġunijiet mfissra fil-kolonna 3.
(4) Huwa xieraq li informazzjoni tat-tariffa li torbot maħruġa mill-awtoritajiet tad-dwana ta' l-Istati Membri fir-rigward tal-klassfikazzjoni ta' oġġetti fin-Nomenklatura Maqgħuda u li ma tikkonformax mad-disposizzjonijiet ta' dan ir-Regolament, tista' tibqa' tkun invokata, taħt id-disposizzjonijiet fl-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali tal-Komunità [3], kif l-aħħar emendat bir-Regolament (KE) Nru 2700/2000 tal-Parlament Ewropew u tal-Kunsill [4].
(5) Il-miżuri provduti f'dan ir-Regolament huma skond l-opinjoni tal-Kumitat tal-Kodiċi Doganali.
ADOTTAT DAN IR-REGOLAMENT:
L-Artikolu 1
L-oġġetti deskritti fil-kolonna 1 tat-tabella annessa huma klassifikati ġewwa n-Nomenklatura Maqgħuda taħt il-kodiċi NM indikati fil-kolonna 2 tat-tabella msemmija.
L-Artikolu 2
Informazzjoni li torbot tat-tariffa maħruġa mill-awtoritajiet doganali ta' l-Istati Membri li ma tħarisx id-disposizzjonijiet ta' dan r-Regolament tista' tkompli tkun invokata taħt id-disposizzjonijiet ta' l-Artikolu 12(6) tar-Regolament (KEE) Nru 2913/92 għall-perjodu ta' tliet xhur.
L-Artikolu 3
Dan ir-Regolament għandu jidħol fis-seħħ fl-20 jum ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul f'Brussel, it-22 ta' Mejju 2002.

Labels: 3
1